CELEX: 32016D1255
Language: lv
Date: 2016-07-29 00:00:00
Title: Komisijas Īstenošanas lēmums (ES) 2016/1255 (2016. gada 29. jūlijs), ar ko groza Īstenošanas lēmumus (ES) 2015/1500 un (ES) 2015/2055 par aizsardzības pasākumiem un vakcināciju pret nodulāro dermatītu Grieķijā (izziņots ar dokumenta numuru C(2016) 5035) (Dokuments attiecas uz EEZ)

30.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 205/20
            
         KOMISIJAS ĪSTENOŠANAS LĒMUMS (ES) 2016/1255
   (2016. gada 29. jūlijs),
   ar ko groza Īstenošanas lēmumus (ES) 2015/1500 un (ES) 2015/2055 par aizsardzības pasākumiem un vakcināciju pret nodulāro dermatītu Grieķijā
   
      
         (izziņots ar dokumenta numuru C(2016) 5035)
      
   
   (Autentisks ir tikai teksts grieķu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   ņemot vērā Padomes 1992. gada 17. decembra Direktīvu 92/119/EEK, ar ko ievieš vispārīgus Kopienas pasākumus noteiktu dzīvnieku slimību kontrolei un īpašus pasākumus saistībā ar cūku vezikulāro slimību (3), un jo īpaši tās 19. panta 1. punkta a) apakšpunktu, 3. punkta a) apakšpunktu un 6. punktu,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (4), un jo īpaši tās 4. panta 3. punktu,
   tā kā:
   
               (1)
            
            
               Direktīva 92/119/EEK nosaka vispārīgus kontroles pasākumus, kas piemērojami noteiktu dzīvnieku slimību, tostarp nodulārā dermatīta, uzliesmojuma gadījumā. Šie kontroles pasākumi ietver aizsardzības un uzraudzības zonu izveidi ap inficēto saimniecību, un papildus citiem kontroles pasākumiem tajos ir paredzēta arī ārkārtas vakcinācija nodulārā dermatīta uzliesmojuma gadījumā.
            
         
               (2)
            
            
               Ar Komisijas Īstenošanas lēmumu (ES) 2015/1500 (5) nosaka dažus dzīvnieku veselības kontroles aizsardzības pasākumus saistībā ar nodulārā dermatīta apstiprināšanu Grieķijā 2015. gadā. Šie pasākumi ietver ierobežojumu zonas izveidošanu, kas aprakstīta minētā īstenošanas lēmuma pielikumā, un tā ietver apgabalu, kurā ir apstiprināts nodulārais dermatīts, un aizsardzības un uzraudzības zonas, ko Grieķija izveidojusi saskaņā ar Direktīvu 92/119/EEK.
            
         
               (3)
            
            
               Ņemot vērā epidemioloģiskās situācijas attīstību Grieķijā, Komisija pieņēma Īstenošanas lēmumu (ES) 2015/2055 (6). Minētajā īstenošanas lēmumā noteikts, ka Grieķija var veikt ārkārtas vakcināciju liellopiem, kas tiek turēti saimniecībās vakcinācijas zonā, kā izklāstīts minētā īstenošanas lēmuma I pielikumā. Ar Īstenošanas lēmumu (ES) 2015/2055 ir grozīti arī daži Īstenošanas lēmuma (ES) 2015/1500 noteikumi, tostarp noteikumi par aizliegtās zonas paplašināšanu, kas izklāstīti tā pielikumā.
            
         
               (4)
            
            
               Īstenošanas lēmumi (ES) 2015/1500 un (ES) 2015/2055 vēlāk tika grozīti ar Komisijas Īstenošanas lēmumu (ES) 2015/2311 (7), lai paplašinātu Īstenošanas lēmuma (ES) 2015/1500 pielikumā noteikto ierobežojumu zonu, kā arī Īstenošanas lēmuma (ES) 2015/2055 I pielikumā noteikto vakcinācijas zonu, pēc tam, kad tika apstiprināti vēl citi nodulārā dermatīta uzliesmojumi Halkidikes reģionālajās vienībās un no Grieķijas tika saņemts paziņojums par nodomu veikt vakcināciju pret nodulāro dermatītu konkrētās reģionālajās vienībās.
            
         
               (5)
            
            
               Īstenošanas lēmuma (ES) 2015/1500 pielikums un Īstenošanas lēmuma (ES) 2015/2055 II pielikums vēlāk tika grozīts ar Komisijas Īstenošanas lēmumu (ES) 2016/1116 (8), lai ņemtu vērā jaunākos pavērsienus epidemioloģijas situācijā Grieķijā un attiecīgās dalībvalsts veiktos vakcinācijas pasākumus.
            
         
               (6)
            
            
               Kopš 2016. gada 19. jūlija Grieķija ir ziņojusi par jaunu nodulārā dermatīta uzliesmojumu Ahajas reģionālās vienības teritorijā, kontinentālā Grieķijā, Peloponēsas pussalā, kur iepriekš nodulārā dermatīta uzliesmojumi nav konstatēti un kas atrodas vairāk nekā 150 km uz dienvidiem no tuvākās reģionālās vienības, kurā šobrīd ir spēkā ierobežojumi un tiek veikti vakcinācijas pasākumi saistībā ar nodulāro dermatītu.
            
         
               (7)
            
            
               Ņemot vērā pašreizējo epidemioloģisko situāciju Grieķijā un nodulārā dermatīta izplatīšanās ātrumu, ir nepieciešams paplašināt Īstenošanas lēmuma (ES) 2015/1500 pielikumā noteikto ierobežojumu zonu, kā arī Īstenošanas lēmuma (ES) 2015/2055 I pielikumā noteikto vakcinācijas zonu nolūkā aptvert visu Grieķijas kontinentālo teritoriju. Tāpēc Īstenošanas lēmumi (ES) 2015/1500 un (ES) 2015/2055 būtu attiecīgi jāgroza.
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma (ES) 2015/1500 pielikumu aizstāj ar šā lēmuma I pielikuma tekstu.
   2. pants
   Īstenošanas lēmuma (ES) 2015/2055 I pielikumu aizstāj ar šā lēmuma II pielikuma tekstu.
   3. pants
   Šis lēmums ir adresēts Grieķijas Republikai.
   
      Briselē, 2016. gada 29. jūlijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  OV L 62, 15.3.1993., 69. lpp.
   
   
      (4)  OV L 18, 23.1.2003., 11. lpp.
   
   
      (5)  Komisijas 2015. gada 7. septembra Īstenošanas lēmums (ES) 2015/1500 par dažiem aizsardzības pasākumiem pret nodulāro dermatītu Grieķijā un ar ko atceļ Īstenošanas lēmumu (ES) 2015/1423 (OV L 234, 8.9.2015., 19. lpp.).
   
      (6)  Komisijas 2015. gada 10. novembra Īstenošanas lēmums (ES) 2015/2055, ar ko paredz nosacījumus programmas ieviešanai attiecībā uz liellopu ārkārtas vakcināciju pret nodulāro dermatītu Grieķijā un groza Īstenošanas lēmumu (ES) 2015/1500 (OV L 300, 17.11.2015., 31. lpp.).
   
      (7)  Komisijas 2015. gada 9. decembra Īstenošanas lēmums (ES) 2015/2311, ar ko groza Īstenošanas lēmumus (ES) 2015/1500 un (ES) 2015/2055 par aizsardzības pasākumiem pret nodulāro dermatītu Grieķijā (OV L 326, 11.12.2015., 65. lpp.).
   
      (8)  Komisijas 2016. gada 7. jūlija Īstenošanas lēmums (ES) 2016/1116, ar ko groza Īstenošanas lēmumus (ES) 2015/1500 un (ES) 2015/2055 par aizsardzības pasākumiem un vakcināciju pret nodulāro dermatītu Grieķijā (OV L 186, 9.7.2016., 24. lpp.).
   
      I PIELIKUMS
      Īstenošanas lēmuma (ES) 2015/1500 pielikumu aizstāj ar šādu:
      
         
            “PIELIKUMS
            
               Lēmuma 2. panta b) punktā minētās ierobežojumu zonas
            
            
                        A.
                     
                     
                        Šādi reģioni Grieķijā:
                        
                                    —
                                 
                                 
                                    Atikas reģions,
                                 
                              
                                    —
                                 
                                 
                                    Centrālgrieķijas reģions,
                                 
                              
                                    —
                                 
                                 
                                    Centrālmaķedonijas reģions,
                                 
                              
                                    —
                                 
                                 
                                    Austrummaķedonijas un Trāķijas reģions,
                                 
                              
                                    —
                                 
                                 
                                    Ēpeiras reģions,
                                 
                              
                                    —
                                 
                                 
                                    Peloponēsas reģions,
                                 
                              
                                    —
                                 
                                 
                                    Tesālijas reģions,
                                 
                              
                                    —
                                 
                                 
                                    Rietumgrieķijas reģions,
                                 
                              
                                    —
                                 
                                 
                                    Rietummaķedonijas reģions.
                                 
                              
                  
                        B.
                     
                     
                        Šādas reģionālās vienības Grieķijā:
                        
                                    —
                                 
                                 
                                    Limnas reģionālā vienība.”
                                 
                              
                  
      
   
   
      II PIELIKUMS
      Īstenošanas lēmuma (ES) 2015/2055 I pielikumu aizstāj ar šādu:
      
         
            “I PIELIKUMS
            
                        A.
                     
                     
                        Šādi reģioni Grieķijā:
                        
                                    —
                                 
                                 
                                    Atikas reģions,
                                 
                              
                                    —
                                 
                                 
                                    Centrālgrieķijas reģions,
                                 
                              
                                    —
                                 
                                 
                                    Centrālmaķedonijas reģions,
                                 
                              
                                    —
                                 
                                 
                                    Austrummaķedonijas un Trāķijas reģions,
                                 
                              
                                    —
                                 
                                 
                                    Ēpeiras reģions,
                                 
                              
                                    —
                                 
                                 
                                    Peloponēsas reģions,
                                 
                              
                                    —
                                 
                                 
                                    Tesālijas reģions,
                                 
                              
                                    —
                                 
                                 
                                    Rietumgrieķijas reģions,
                                 
                              
                                    —
                                 
                                 
                                    Rietummaķedonijas reģions.
                                 
                              
                  
                        B.
                     
                     
                        Šādas reģionālās vienības Grieķijā:
                        
                                    —
                                 
                                 
                                    Limnas reģionālā vienība.”